NaiveNeuron/SloPal huggingface dataset:
Kašper, Igor, poslanec NR SR (2020-07-24):
Ďakujem za slovo, pán podpredseda. Ja by som chcel na začiatku veľmi pekne poďakovať ministrovi Milanovi Krajniakovi za jeho vystúpenie, ktoré bolo veľmi jasné, výstižné, pravdivé a možno aj trochu emotívne, ale to asi patrí k tomu. Sám pomenoval niekoľko kurióznych dôvodov na odvolanie, okrem toho, okrem iného napríklad to, že pán premiér je čudný. A ja pridávam tiež jeden dôvod, ktorý je jeden z hlavných dôvodov na odvolanie, jeden z hlavných štyroch, a to je, citujem: „neexistencia ucelenejšej stratégie postupu transformácie spoločnosti a ekonomiky po kríze“. No ja si už nepamätám začiatok tejto vety, priznávam, a neviem, ako teda vy, ale ja som si ešte nevšimol, žeby táto kríza skončila. A my práve tými 39 zákonmi v zrýchlenom legislatívnom konaní pomáhame, aby sa tá ekonomika naštartovala. A vy, kolegovia, hlavne z opozície, ste takmer jednomyseľne podporili takmer každý jeden zákon z dielne Milana Krajniaka. To by som vám rád pripomenul. Pán minister veľmi jasne pomenoval, kto naozaj pomáha ľuďom a kto o tom hovorí alebo hovoril. Ja mám tiež otca dôchodcu, ktorý celý život pracoval a tento rok dostane dvakrát viac ako za vlády vašej. A to dostane napriek tomu, že vy ste mali na to oveľa viac zdrojov, možností aj oveľa viac času, ako má súčasná vláda. (Reakcia z pléna.) Prosím vás, nevyrušujte ma. Ja som vás tiež nevyrušoval, pán kolega, dobre, pri vašom vystúpení. Táto vláda, a som o tom presvedčený, oveľa viac sociálnejšia, ako bola tá vláda vaša. Napriek tomu, že to nikto zo štyroch koaličných strán nemá vo svojom názve. Ďakujem pekne.
Kadúc, Miroslav, poslanec NR SR (2014-11-08):
Ďakujem pekne. Pani predsedajúca, ja keď som na výbore hovoril, že zvolanie schôdze počas víkendu nie je správne, pretože ľudia nie sú navyknutí počas víkendu sledovať parlament, majú svoje osob... Majú voľno, proste užívajú víkend... (Prerušenie vystúpenia predsedajúcou.)
Grendel, Gábor, podpredseda NR SR (2023-06-15):
Ďakujem, pán minister. Keďže pán poslanec má doplňujúcu otázku, tak po jej položení získavate ešte päť minút na prípadnú ďalšiu odpoveď. Pán poslanec Čepček, nech sa páči.
V. Veteška, podpredseda NR SR: (2003-11-06):
M. Demeterová, poslankyňa: Vážený pán predsedajúci, vážení páni ministri, kolegyne poslankyne, kolegovia poslanci. Výbor Národnej rady Slovenskej republiky pre sociálne veci a bývanie ako gestorský výbor k vládnemu návrhu zákona o Štátnom fonde rozvoja bývania podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Národná rada Slovenskej republiky uznesením č. 466 zo 17. septembra 2003 pridelila vládny návrh zákona o Štátnom fonde rozvoja bývania na prerokovanie týmto výborom: ústavnoprávnemu výboru, Výboru Národnej rady pre financie, rozpočet a menu, Výboru Národnej rady pre hospodárstvo, privatizáciu a podnikanie, Výboru Národnej rady pre sociálne veci a bývanie ako gestorskému výboru. Výbory prerokovali predmetný návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru nijaké stanovisko k predmetnému návrhu zákona § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vládny návrh zákona odporučili schváliť:  ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie, Výbor Národnej rady Slovenskej republiky pre sociálne veci a bývanie. Výbory Národnej rady Slovenskej republiky, ktoré vládny návrh zákona prerokovali, prijali tieto pozmeňujúce a doplňujúce návrhy, ktoré sú uvedené v spoločnej správe pod bodmi 1 až 18. Gestorský výbor na základe stanovísk výborov k vládnemu návrhu zákona o Štátnom fonde rozvoja bývania a v ich uzneseniach uvedených pod bodom III tejto spoločnej správy  a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona o Štátnom fonde rozvoja bývania s pozmeňujúcimi a doplňujúcimi návrhmi schváliť. Gestorský výbor odporúča hlasovať o bodoch 1 až 18 uvedených v časti IV tejto spoločnej správy hlasovať spoločne s návrhom gestorského výboru schváliť ich. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 151 z 20. októbra 2003. Ďakujem. Skončila som. Prosím, pán predsedajúci, otvorte rozpravu.
Číž, Miroslav, podpredseda NR SR (2015-01-28):
Ďakujem pekne. S faktickými poznámkami páni poslanci Martvoň a Petrák, uzatváram možnosť prihlásiť sa s faktickou poznámkou. Slovo má pán poslanec Martvoň.
Poliačik, Martin, poslanec NR SR (2015-07-01):
Ďakujem. Viliam, ja musím povedať, že ja som veľký fanúšik slovenskej hudby, keď som si len zbežne teraz pozrel cédečká, čo mám v aute, tak ak nepočúvam rádio, tak mám tam posledné dva albumy Janky Kirschnerovej, mám tam Brančiho Kováča a Waltera Schnitzelssona. Myslím, že ten pomer by bol zhruba taký kvótový v pomere k tomuto zákonu s tým, čo tam mám zo zahraničných kapiel. Napriek tomu si myslím, že zavádzať to do rady nie je dobrý nápad, pretože to je môj osobný vkus. A ja vlastne slovenské rádiá nepočúvam žiadne, okrem Rádia FM. To je jediná frekvencia, ktorú mám naladenú, ktorá mi sedí a kde aj tá slovenská hudba, ktorá tam je, myslím, zhruba reprezentuje to, čo by som od hudby očakával. A veľmi sa ale bojím toho, čo s nimi tých 40 % spraví. Totiž dnes majú vyhradené relácie, ktoré sa venujú česko-slovenskej hudbe, majú samostatnú hitparádu pre mladú slovenskú hudbu a tá je super, ale keď si predstavím, že v tom hlavnom vysielacom čase naozaj každá druhá, dvaapoltá pesnička bude mať byť zo slovenskej produkcie, tak podľa mňa sa veľmi zapotia. A druhý veľký problém je, že my poslucháči prídeme o kopec kvalitnej hudby zo zahraničia, ktorú sme doteraz počúvať mohli, iba kvôli tomu, že sa tu rozhoduje od zeleného stola, a je možné, že sa kopíruje vzorec, ktorý je v iných krajinách Európskej únie. A ja som o tom viedol diskusie aj s kolegom Viskupičom, že vlastne tu neobjavujeme Ameriku, ale robíme niečo, čo už niekde existuje, ale nemusí to nutne byť kvôli tomu... (Prerušenie vystúpenia časomerom.)
Kuffa, Filip, poslanec NR SR (2022-12-06):
Ďakujem za slovo. Vážený pán predseda, navrhujem prehodiť hlasovanie o tlači 1309 na zajtra na 17. hodinu. Je to môj návrh zákona.
Richter, Ján, minister práce, sociálnych vecí a rodiny SR (2013-09-12):
Ďakujem pekne. Veľmi stručne, chcem poďakovať za vecnú diskusiu, záujem pripomienkovať, vylepšovať tento zákon vrátane prvého aj druhého čítania. Na to celkové zhodnotenie chcem len povedať, že ministerstvo práce, sociálnych vecí a rodiny v rámci celkovej reformy dôchodkového systému vlastne aj touto novelou pokračuje v predkladaní postupných noviel, ktoré celý ten systém riešia z hľadiska nového, ak nepoviem, dlhodobého, minimálne strednodobého nastavenia do budúcnosti. V minulom roku sme predložili návrh novely prvého piliera, kde sme riešili dlhodobú udržateľnosť, perspektívu priebežného piliera. V rámci druhého piliera bola istá reflexia na problémy, ktoré pretrvávali od jeho nastavenia až po výnosnosť v investovaní dôchodcovských správcovských spoločností. No a, samozrejme, dnes je na stole novela tretieho piliera, ktorá reaguje na nedostatky, ktoré aplikačná prax priniesla. Jednou vetou by som to zhrnul. V maximálnej miere reaguje najmä na väčšiu motiváciu doplnkového dôchodkového sporenia, hlavne pre sporiteľov, aby tento druh sporenia bol motiváciou, bol zaujímavý ale aby plnil hlavnú úlohu, ktorú by mal mať doplnkový dôchodkový systém, ktorý súvisí s tým, že je to sporenie na dôchodok a na starobu. A práve preto sa niektoré veci upravili a posunuli, aby tento hlavný cieľ a zámer táto novela plnila. Samozrejme, potom tu bude nasledovať ďalšia novela, ktorá bude súvisieť s tým druhým pilierom, to je nastavenie anuity, teda vyplácania z druhého piliera. A potom posledná ambícia je pripraviť návrh minimálneho dôchodku. Tým by bol zavŕšený celý ten proces dôchodkovej reformy, ktorý ministerstvo práce, sociálnych vecí a rodiny pripravuje. Toľko v mojom záverečnom slove. Čo sa týka pozmeňujúceho návrhu, ktorý predniesol pán Mihál, každopádne ho podporujem, bol konzultovaný aj s odborným zázemím ministerstva práce a sociálnych vecí. Myslím si, že je vylepšením tej predloženej novely. A každopádne by som bol rád, aby ste ho akceptovali a podporili. Ďakujem pekne. Uchádzam sa o podporu tejto novely zákona v poslaneckej snemovni. Skončil som, pán predseda.
Grendel, Gábor, podpredseda NR SR (2020-07-23):
Za tej éry sa nestalo, aby päť holohlavých chlapcov obsadilo rečnícky pult. (Reakcie z pléna.) Pán poslanec Kotleba. (Reakcie z pléna.)
Linhart, Patrick, poslanec NR SR (2020-07-08):
Ďakujem za slovo. Pán Kamenický, ja budem menej útočný ako moji niektorí koaliční kolegovia. Pôjdem po odbornej stránke. Prvá vec, gastrolístky. Ja si myslím, že by to malo byť na dobrovoľnosti, ja myslím, že to je správne rozhodnutie. Druhá vec, predaj z dvora, vysvetlím vám niečo. Ja som to síce v tej stovečke nenašiel, je to vo vládnom návrhu, dobre, nevadí. Keď sme sa k tomu dostali, k tomu predaju z dvora, ja sa k tejto téme aj teraz momentálne aktuálne venujem aj priamo v uliciach. Zavádzame systém, volá sa to potravinový semafor, ja to dám ako poslanecký návrh vlastne v septembri, myslím, a bude tam vlastne zavedený, zavedená kompletná dosledovateľnosť tých produktov, čiže nebudú sa môcť nejaké melóny naozaj, alebo potraviny, predávať a vydávať sa za domáce, aby sa tým obišlo vlastne platenie daní, pretože oni to robia bez registračných pokladní a vydávajú to za slovenské práve kvôli tomu, z toho dôvodu, aby sa obišiel, obišlo platenie daní. A bude tam QR kód, na základe ktorého my zistíme presne, odkiaľ bola tá paradajka, napríklad kde bola vypestovaná, ako bola prevezená, koľko kilogramov a tak ďalej. Tomuto sa venujeme. Ja na tejto tematike spolupracujem aj s predsedom výboru, spolupracujeme s ministerstvom pôdohospodárstva, dokonca so ŠVPS, riaditeľom ŠVPS pánom Bírešom, kde skladáme určitý, nejaký modul, a hovorím, bude to v potravinovom semafore, ktorý verím, že teda aj pán Sulík, odišiel, ale nevadí, ale že ten to takisto teda podporí a podporia jeho poslanci a strana SaS som chcel povedať a zahlasujú za zavedenie potravinového semaforu vrátane prídavných látok, vysledovateľnosti či dosledovateľnosti potravín, aj testovania potravín výrobcami. A veľmi pekne vám ďakujem.
Baláž, Radovan, poslanec NR SR (2017-06-14):
A rozpravu netreba otvoriť? Tretie čítanie.
Laurenčík, Milan, podpredseda NR SR (2021-07-01):
Pokračujte, je tu kľud.
V. Veteška, podpredseda NR SR: (2004-03-16):
K. Džupa, poslanec: Ďakujem, pán predsedajúci. Dve podstatné veci z pomerne rozsiahlej analýzy pána MUDr. Soboňu, poslanca Národnej rady a exministra zdravotníctva. Myslím, že sme zaevidovali vážne slová k tomu, že obvinil ministra financií ako priamo zodpovednú osobu, ktorá cez akciovú spoločnosť Veriteľ pripravuje grandiózne dielo, za ktoré naši ministri po roku 1998 boli kategorizovaní do kategórie tunelárov. Druhý aspekt, ktorý chcem zvýrazniť. Reformu podľa princípov, ktoré pán poslanec Soboňa definoval, už si mohli zdravotníci aj obyvatelia Slovenskej republiky odskúšať v čase, keď viedol rezort zdravotníctva ako minister. Myslím, že sa dá porovnávať a porovnanie jasne dáva odpoveď na otázku, kto robil reformu a transformáciu slovenského zdravotníctva v prospech klientov, pacientov a zdravotníckych pracovníkov vyvážene s možnosťami a potrebami štátu. Ďakujem, to je všetko.
Šefčík, Marek, poslanec NR SR (2021-11-04):
Ďakujem pekne za slovo. Kolega Jožo Pročko, ty si hovoril o tom, aká je motivácia niektorých ľudí, prečo takto bojujú kruto proti tomuto zákonu. Niektorí sa oháňajú tým, že im ide o ľudí, že oni bojujú za ľudí. A ja sa pýtam, za ktorých ľudí? Pretože, pretože napríklad 50-tisíc ľudí podpísalo petíciu na podporu tohto zákona. Tak za tých ľudí nebojujú? Iní majú absurdné argumenty, útočia na hlavného predkladateľa a uchyľujú sa dokonca k takým útokom aj na ďalších oponentov. Stalo sa teraz pred chvíľkou napríklad, že Kuffovci neváhali dokonca Karolovi Kučerovi, ktorý sa zastal Jara Šíbla ako hlavného predkladateľa, povedať, že je športové drevo. Áno, boli tematickí, lebo tu skutočne ide o drevo a zrejme o kšefty s drevom. Ale povedať (potlesk), povedať niekomu, povedať bývalej svetovej tenisovej šestke, že je športové drevo, tak to je argument par excellence, fakt. Čím ďalej, tým viac mám pocit z tejto... aj z tejto diskusie, že stojím na dobrej strane, a... keď podporujem tento zákon. Ďakujem pekne. (Potlesk.)
V. Veteška, podpredseda NR SR: (2006-09-06):
Je, prosím, všeobecný súhlas s tým, aby sme takto pokračovali, ako navrhla pani poslankyňa Laššáková? Nie. Musíme hlasovať, keď len jedno slovo zaznie. Prosím, pripravte si hlasovacie karty. Prezentujeme sa a hlasujeme. (Hlasovanie.) Prítomných 135, za 106, proti nikto, zdržalo sa 28, nehlasoval 1. Procedurálny návrh pani poslankyne Laššákovej sme schválili. Panie poslankyne, páni poslanci, na základe doplnenia programu 4. schôdze Národnej rady pristúpime k rokovaniu o návrhu spoločného vyhlásenia Národnej rady Slovenskej republiky k pamätnému dňu obetí holokaustu a rasového násilia a proti prejavom extrémizmu a neznášanlivosti . Návrh spoločného vyhlásenia vám bol rozdaný ako tlač 65. Teraz prosím pána predsedu Národnej rady Slovenskej republiky, aby tento návrh uviedol.
M. Hort, podpredseda NR SR: (2008-10-28):
Otváram rozpravu. Konštatujem, že som do rozpravy nedostal žiadnu písomnú prihlášku, a preto sa pýtam, kto sa chce do rozpravy k tomuto návrhu zákona, ktorý prerokovávame v skrátenom čítaní, prihlásiť ústne. Konštatujem, že nikto. Uzatváram možnosť podania ústnych prihlášok. A vyhlasujem rozpravu za skončenú. Prerušujem rokovanie o tomto bode programu. (Hlasy v sále.) Prepáčte, pán minister, chcete zrejme v záverečnom slove vystúpiť? Ja som si neuvedomil, že sa hlásite. Tak, nech sa páči.
Bugár, Béla, podpredseda NR SR (2017-12-06):
Do rozpravy sa hlási pán minister vnútra Robert Kaliňák, nech sa páči, máte slovo.
Bugár, Béla, podpredseda NR SR (2016-09-09):
Pán poslanec Nemky.
Rajtár, Jozef, poslanec NR SR (2018-02-13):
Pán predsedajúci, poprosím vás, dajte teraz hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-09-30):
Ja by som navrhoval asi, lebo budeme tak či tak pokračovať v rozprave, že by sme prerušili, pán generálny prokurátor, teraz vystúpenie vaše, potom by nasledovali faktické poznámky. A chcem upozorniť všetkých tých, ktorí majú záujem sa ústne prihlásiť do rozpravy, tak budú môcť tak urobiť po hlasovaní. Teraz prerušujem rokovanie o tomto bode, vyhlasujem dvojminútovú prestávku a budeme pokračovať hlasovaním o prerokovaných bodoch. Ďakujem. (Dvojminútová prestávka.)
Hrnčiar, Andrej, podpredseda NR SR (2017-03-29):
Končím možnosť nahlásiť sa s faktickými poznámkami. Osem faktických poznámok, deväť faktických poznámok. Nech sa páči, ako prvý vystúpi pán poslanec Osuský.
Glváč, Martin, podpredseda NR SR (2019-03-28):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. 28 otázok na predsedu vlády a 49 otázok na členov vlády. Overovatelia schôdze vyžrebovali poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Petra Pellegriniho, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér, vítam vás.
Laššáková, Jana, podpredsedníčka NR SR (2012-12-05):
Pán spravodajca, prosím, zaujmite svoje miesto, nech sa páči, pán spravodajca, alebo dajte si nejakého náhradníka, pán poslanec Fronc ide predložiť pozmeňujúci návrh. Nech sa páči. (Reakcia z pléna.)
Danko, Andrej, podpredseda NR SR (2023-11-16):
Poslanec Šalitroš. (Ruch v sále.) Pán Pročko! Poslanec Šalitroš.
Sopko, Miroslav, poslanec NR SR (2019-09-24):
Vážený pán predsedajúci, ctené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Bugár, Béla, podpredseda NR SR (2018-05-17):
Nech sa páči, prezentujme sa a hlasujme. (Hlasovanie.) Prítomných 136 poslancov, za 119, zdržalo sa 16 poslancov, 1 nehlasoval. Nech sa páči.
Fecko, Martin, poslanec NR SR (2016-10-21):
Ďakujem pekne. Pani kolegyňa, dobre si to vysvetlila a myslím si, že moje svedomie plne s tým súhlasí, čo si povedala, aj ja mám veľa podnetov z reálneho života už teraz, ako je to nevykonateľné v reálnom živote ustanovenie tohto zákona. Aj na výbore sme o tom debatovali a, žiaľ, ja to vnímam tak, že zase krok do tmy a potom zisťujeme, čo sa deje, a myslím si, že čím skôr z toho vyjdeme, tým to bude menej bolestivé pre našich občanov a pre našu republiku. A ešte jednu vec, hovorila si, že jedine naše plénum, zákonodarný zbor Národnej rady, má právo meniť zákon a podľa neho sa bude v tejto republike aj konať. Nuž, žiaľ, musím z vlastnej praxe povedať, že nad zákonom niekedy sú naše vyhlášky, ktoré prijíma vláda, resp. niekto iný, a vyzerá, že to nám ešte uniká, teraz nehovorím konkrétne, hovorím všeobecne, v každom rezorte, kde prakticky je mnoho vyhlášok, alebo teda časť vyhlášok v určitých svojich pasážach stojí nad zákon a to je neskutočné. A ja sa niekedy nestačím diviť, keď niečo dostanem a potom zisťujem, že okamžite sa to mení, áno, interne, ale toto je, žiaľ, u nás niekedy aj bežná prax, a preto aj na to by sme si mali dať pozor, aby tie vykonávacie vyhlášky nešli nad zákon. A myslím si, že každý zákon, ktorý je tak, by som povedal, nejako vážne urobený, mal by mať vykonávaciu vyhlášku, ako ľudia s tým majú v bežnom živote pracovať, ale táto vyhláška nemôže ísť nad zákon a tam musíme ustriehnuť tuto pasáž, aby sme ju takto mali. Takže ďakujem pekne a, samozrejme, podporím tvoj pozmeňujúci návrh. Ďakujem.
Nicholsonová, Lucia, podpredsedníčka NR SR (2016-04-20):
Pán poslanec Baránik.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 141 poslancov, za 75, proti 4, zdržalo sa 61, nehlasoval 1. Tento pozmeňujúci návrh pani poslankyne Záborskej sme schválili.
Janíková, Mária, poslankyňa NR SR (2010-07-08):
Sľubujem. (Potlesk.)
Mičovský, Ján, poslanec NR SR (2014-06-10):
Ďakujem, vážený pán kolega, ja som rovnako presvedčený, a preto aj budem podporovať váš zákon, že vytvoríme priestor, ktorý bude prajnejší trocha v tom, aby ten strach až tak často nevíťazil nad pravdou v tejto krajine a v mysli ľudí. No len sa spytujem, asi je to taká politická otázka, máte to prediskutované s vedúcou, vládnou stranou? (Reakcia z pléna.) Áno? Je tu garancia, že to teda tentokrát prejde? No, ja mám všetky dôvody teraz sa nesmiať, pretože ak sme boli svedkami minulý týždeň, že sa viete dohodnúť v zásadných veciach, ktoré teda považujete za zásadné, ja by som bol nesmierne vďačný, keby dnes alebo zajtra vyšla z tejto snemovne odpoveď, že áno. Koľkokrát som počul minulý týždeň, keď ide o vážne veci, tak predsi to patrí k politike. Toto nie je vážna vec? Toto je menej vážne ako manželstvo, 500 mil. rozkradnutých ročne nikoho netrápi? Budeme dávať zákony tak, aby sme sa pobavili, nejako strávime ten čas tu v snemovni a potom zase dáme niekedy ďalší a možno nám pán podpredseda vlády odkáže, že dá ešte lepší zákon? Preboha, prestaňme, veď toto sú ozaj vážne veci, zákon nie je spasiteľný a my ani spásu dorobiť nevieme, ale ten odkaz, ktorý potrebujeme dať občanovi práve tým, že mu povieme, že sme na jeho strane, je nesmierne potrebný. Ja naozaj potrebujem všetkým Žarnayom odkázať z tejto snemovne, že končí sa doba, keď sme sa iba prizerali, ako ich vyhadzujú z práce. Ja viem, ani im hlavy nestínajú, ani ich do väzenia nedávajú, to patrí do stredoveku alebo do starého režimu, už ich teraz vyhadzujú iba z práce. Odkážme Žarnayovi, že si ho vážime. Ďakujem.
Hrnčiar, Andrej, podpredseda NR SR (2017-04-06):
Ďakujem, pán podpredseda vlády. Otázku číslo 6 položil pán poslanec Martin Fecko ministrovi dopravy a výstavby Slovenskej republiky Árpádovi Érsekovi, ktorého bude zastupovať pán minister životného prostredia László Sólymos: V októbri 2016 ste v Prešove na pôde VÚC uviedli termíny dostavieb D1 a R4. Dodržia sa? Aký stav je v súčasnosti jednotlivých podkladov nevyhnutných k realizácii daných stavieb? Stojíme, či napredujeme?
Krajčí, Marek, poslanec NR SR (2024-06-19):
Ďakujem pekne za slovo. No to je neuveriteľné, čo súkromníci dokážu prepašovať do zákonov a akým spôsobom sa dokážu zvýhodňovať. Opäť hovoríme, ide o peniaze z európskych fondov, z plánu obnovy, teda o štátne, verejné zdroje a súkromníci si dokážu do zákona prepašovať to, že nemusia verejne obstarávať. A štát musí. A v tomto prípade tu nejde len o nemocnice, lebo toto je naozaj účelovo zrealizovaná zmena v prospech súkromníkov, ale už dlhodobo platí tento úzus v prípade poisťovní. Pritom poisťovne spravujú verejné zdroje, ale ony obstarávať nemusia a Všeobecná zdravotná poisťovňa obstarávať tovary a služby musí. Zoberte si, aká je potom súťaž tu? Nakoniec všetci zástancovia tej Zajacovej reformy hovoria o trhu, o súťaži, ale pritom úplne evidentne vidíme, že súťaž je totálne deformovaná v prospech súkromného sektoru účelovými zmenami v zákone. A toto isté sa napríklad deje pri prepoisťovacej kampani. Zoberte si, súkromníci si ju nastavia bez toho, aby museli obstarávať veci, celý marketing, Všeobecná zdravotná poisťovňa potrebuje niekoľko mesiacov, aby sa dokázala prispôsobiť trhu a zvoliť správnu stratégiu teda a musí obstarávať tovary a služby. A toto isté je teraz v prípade nemocníc. Ja verím, že zákonodarci v tejto snemovni chápu, že im ide o zdravotníctvo, rozumejú, že takýmto, takéto nerovnaké zaobchádzanie výrazne zvýhodňuje tých, ktorí potom účelovo zneužívajú takéto postavenie, a potom to ničí štátne zdravotníctvo. Verím, že podporíme tento návrh Petra Stachuru.
Pčolinský, Peter, podpredseda NR SR (2023-01-24):
S reakciou na faktické poznámky, pán poslanec Blaha, nech sa páči.
Kuffa, Filip, poslanec NR SR (2020-04-07):
Ďakujem za slovo. Pán poslanec Pročko, vy ste sa tu viackrát, viackrát ste to aj vo faktickej poznámke hovorili, že kto tu zdržuje, hovorí od, od témy. Ja sa pýtam, že či toto vaše vykrikovanie tu spoza rečníckeho pultu a vyplákavanie o vulgarizmoch, o 12 rokoch rozkrádania SMER-om, a neviem, čo všetko možné tam ešte padlo, či toto bolo k téme. A ďalšia vec. Tento návrh zákona, ktorý tu teraz prerokúvavame, vysmiali ste sa vlastne v predošlej rozprave z poslanca Kuffu. Ja sa pýtam, či vyhlasovanie chránených území je dôležitejšie ako otázka potravinovej sebestatoč..., sebesta..., sebestatočnosti. Či toto považujete za divadlo? Ďakujem.
Laššáková, Jana, podpredsedníčka NR SR (2013-06-26):
Vážené panie poslankyne, páni poslanci, prajem vám príjemné dobré ráno. Otváram šiesty rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec József Nagy a pán poslanec Ivan Varga. Pokračujeme v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 369/1990 Zb. o obecnom zriadení, tlač 449. Prosím, pani poslankyňa už zaujala miesto určené pre navrhovateľov, obdobne aj pán spravodajca. Včera neukončil svoje vystúpenie ako ústne prihlásený do rozpravy pán poslanec Jozef Mikloško, ktorému odovzdávam slovo. Nech sa páči, pán poslanec. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony , tlač 449.)
M. Hort, podpredseda NR SR: (2009-06-17):
S faktickou poznámkou sa hlásia pán poslanec Jozef Šimko, pán poslanec Ján Kvorka. Uzatváram možnosť prihlásiť sa s faktickou poznámkou na vystúpenie predrečníka. Slovo má pán poslanec Jozef Šimko. Nech sa páči.
M. Hort, podpredseda NR SR: (2007-10-29):
Otváram deviaty rokovací deň 14. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali títo poslanci: pani poslankyňa Ágnes Biró, ďalej pán poslanec Ferdinand Devínsky, ďalej Mikuláš Dzurinda, Rudolf  Pučík, Monika Smolková a Ivan Štefanec. Na zahraničnej pracovnej ceste je poslanec Národnej rady Slovenskej republiky pán József Berényi. Podľa schváleného programu teraz pristúpime k prerokovaniu petície občanov Slovenskej republiky za rešpektovanie názoru slovenskej verejnosti na smerovanie verejného zdravotného poistenia a zdravotníctva . Petíciu ste dostali ako tlač 457 a informácia o výsledkoch rokovania výborov vám bola rozdaná ako tlač 457a. Dávam teraz slovo spoločnému spravodajcovi, predsedovi výboru pre zdravotníctvo, poslancovi Viliamovi Novotnému. A prosím ho, aby podal informáciu o prerokovaní petície v jednotlivých výboroch. Pán predseda výboru, nech sa páči, máte slovo.
Ďuriš Nicholsonová, Lucia, podpredsedníčka NR SR (2016-12-07):
Ďakujem pekne. Dámy a páni, nasleduje hlasovanie. Po hlasovaní dokončíme rozpravu, do ktorej sa z pozície navrhovateľa bude hlásiť pán poslanec Budaj. (Pauza pre nedostatočný počet poslancov v rokovacej sále.)
M. Rehák, poslanec: (2007-06-29):
Návrh výročnej správy o činnosti Fondu národného majetku Slovenskej republiky za rok 2006, je to tlač 320, bol predložený na rokovanie Národnej rady Slovenskej republiky na základe § 32 ods. 3 zákona č. 92/1991 Zb. o podmienkach prevodu majetku štátu na iné osoby v znení neskorších predpisov. Predseda Národnej rady Slovenskej republiky rozhodnutím č. 248 z 11. apríla 2007 pridelil návrh výročnej správy o činnosti Fondu národného majetku za rok 2006 na prerokovanie vo výboroch a v gestorskom výbore do 15. júna 2007: Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre hospodársku politiku. Ako gestorský výbor určil Výbor Národnej rady Slovenskej republiky pre hospodársku politiku na vypracovanie spoločnej správy a poveril ho prerokovať návrh vo výboroch a následne predložiť správu a na schválenie uznesenia Národnej rady Slovenskej republiky. Iné výbory Národnej rady Slovenskej republiky návrh neprerokovali. Gestorskému výboru do začatia jeho rokovania neoznámili poslanci, ktorí nie sú členmi výborov uvedených v rozhodnutí predsedu Národnej rady, svoje stanoviská podľa § 75 ods. 2 rokovacieho poriadku. Výbory, ktorým bola pridelená parlamentná tlač na prerokovanie, zaujali tieto stanoviská: Výbor Národnej rady pre financie, rozpočet a menu prerokoval návrh 14. júna 2007 a uznesením č. 148 odporučil Národnej rade Slovenskej republiky výročnú správu, ktorá vykazuje príjmy vo výške 48 450 634-tisíc Sk a výdavky vo výške 23 262 506-tisíc Sk schváliť. Výbor Národnej rady Slovenskej republiky pre hospodársku politiku prerokoval návrh 14. júna 2007 a uznesením č. 169 odporučil Národnej rade Slovenskej republiky výročnú správu schváliť. Pozmeňujúce a doplňujúce návrhy výborov a poslancov k parlamentnej tlači neboli predložené. Gestorský výbor na základe rokovaní výborov Národnej rady Slovenskej republiky, ktorým bol návrh pridelený, odporúča Národnej rade Slovenskej republiky návrh výročnej správy o činnosti Fondu národného majetku SR za rok 2006 schváliť a prijať uznesenie, ktoré je v prílohe spoločnej správy gestorského výboru. Spoločná správa výborov Národnej rady Slovenskej republiky o výsledku prerokovania návrhu výročnej správy o činnosti Fondu národného majetku za rok 2006 bola schválená uznesením č. 177 z 19. júna 2007. Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov a poveril ho oprávneniami podľa § 79 ods. 5. Pán predsedajúci, otvorte rozpravu.
Laššáková, Jana, podpredsedníčka NR SR (2014-11-08):
Pán poslanec Lipšic.
Gyimesi, György, poslanec NR SR (2022-12-22):
Len seriózne rozmýšľam o tom, že by som dal návrh hlasovať inokedy. Neurobím to. Sme v treťom čítaní. Dajte o ňom hlasovať ihneď.
Ďuriš Nicholsonová, Lucia, podpredsedníčka NR SR (2018-05-17):
Ďakujeme veľmi pekne. A teraz ako ďalší v rozprave vystúpi pán poslanec Pavelka, nech sa páči.
Mičovský, Ján, poslanec NR SR (2021-07-01):
Ďakujem pekne. Myslím, že pán exprezident Klaus by povedal, že tu došlo k hlubokému nedorozumění. Rozhodne tu nikto nehovorí o tom, že po prechode pod rezort životného prostredia sa v lesoch prestane hospodáriť. V lesoch sa musí hospodáriť. Hospodáriť sa musí aj v národných parkoch. Jediné miesto, kde sa nehospodári, sú rezervácie, tam súhlasím, tam musíme nechať hospodáriť matku prírodu. Všade inde aj v trojkách, aj dvojkách, aj v jednotkách sa hospodári. Takže po tejto stránke niet žiadna pochybnosť. Ale to, že lesy nemajú byť hodnotené cez ekonomické výsledky, lebo, žiaľ, to je do iste miery tragédia lesníctva, že iba kubíky dreva sa stále k dnešnému dňu platia lesníkom za ich prácu. Za ich prácu sa musia platiť iné hodnoty, práve tie vodozádržné, pôdoochranné, vzduchočištiace, psychohygienicke a všetky ďalšie, ako som už spomínal, na ktoré máme množstvo rôznych metodík, ako ich oceniť. Múdri lesníci to už v minulosti urobili. To sa musí platiť. A prechod pod rezort životného prostredia, tento rezort vlastne bude nútený v tom dobrom slova zmysle začať reálne o tom nie rozprávať, ale oceňovať nie kubíky dreva, ale kubíky zdravej krajiny. Tú potrebujú dosiahnuť. Takže dovoľte, aby som všetkým, ktorí sa domnievajú, že lesníctvo má byť hlavne ekonomickým rezortom, povedal, že nedovidia za najbližšiu zákrutu vývoja nášho sveta. Lesy tu nebudú nič iné ako najzákladnejšia bariéra proti klimatickým zmenám, ktoré sú už tu, ktoré nás budú ničiť čím ďalej tým viacej a o ktoré sa musíme starať. A to teda aj s odkazom na tých predkov všetkých lesníckych, ktorí dokázali v minulosti lesy zachrániť a ktorých lesníci musia byť dôstojným pokračovateľom. A som presvedčený, že v rezorte životného prostredia, prosím pekne, aby ste to neprejudikovali, že kto je tam a kto nie je tam, aby sme ich dokázali takýmto spôsobom naozaj posunúť do tej vyššej úrovni, do úrovni životodarných produktov, ktoré všetci potrebujeme. Ďakujem.
M. Číž, podpredseda NR SR: (2007-02-08):
Vážené panie poslankyne, páni poslanci, budeme teda pokračovať v rokovaní 7. schôdze, a to druhým čítaním o vládnom návrhu zákona o trojstranných konzulátiách na celoštátnej úrovni a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (zákon o tripartite) . Poprosím pani ministerku ešte o strpenie. O slovo požiadal podľa § 28 ods. 1 podpredseda Národnej rady Milan Hort.
Mego, Jaroslav, poslanec NR SR (2024-10-23):
Pán predsedajúci, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Beblavý, Miroslav, poslanec NR SR (2018-02-13):
Ďakujem pekne. Pán predsedajúci, vzhľadom na konštruktívny prístup koalície, že vrátila zákon do druhého čítania, je možnosť naozaj ho riešiť. Ja v tejto chvíli sťahujem ten návrh, pretože ak sa v druhom čítaní vyrieši tá vec, tak nebude môj návrh nevyhnutný ako legislatívno-technická úprava. Ďakujem.
Panáček, Milan, poslanec NR SR (2015-09-23):
Pán predseda, dajte, prosím, hlasovať o návrhu zákona ako celku, s odporúčaním gestorského výboru schváliť.
Jurinová, Erika, podpredsedníčka NR SR (2014-09-09):
Teraz poprosím o slovo posledného písomne prihláseného rečníka, pána poslanca Miroslava Kadúca. Nech sa páči, máte slovo.
F. Tóth, minister kultúry SR: (2005-09-22):
Oproti roku 2004 však nastala podstatná zmena v procese jeho riadenia a vybavovania žiadostí. To, že táto zmena bola pozitívna, deklarujú aj aktuálne čísla, týkajúce sa výšky uvoľnených finančných prostriedkov pre jednotlivých žiadateľov. K 30. septembru 2004 bolo uvoľnených 25 % z celkového objemu disponibilných zdrojov určených na grantový systém, v tomto roku je už k dnešnému dňu vyplatených viac ako 50 % a 89 % sú vypracované a vyexpedované všetky zmluvné potvrdenia. Zároveň chcem pripomenúť, že sme počas tohto obdobia stihli vybaviť aj všetky resty za rok 2004. Napriek týmto pozitívnym faktom nie som so súčasným stavom stále spokojný a ďalej pracujem na jeho vylepšení a do roku 2006 naozaj pripravujeme principiálne zásadné zmeny, o ktorých vás budem určite v najbližšom čase informovať.
Svrček, Miloš, poslanec NR SR (2020-09-29):
Ďakujem slovo, za slovo, pán predsedajúci. Určite sa zhodneme na tom a zhodujú sa na tom aj oba tábory, ako pro-life, aj pro-choice, že potrat je negatívny jav. Opodstatnenou ambíciou každej slušnej a spravodlivej spoločnosti by malo usilovať o to, aby sa umenšil výskyt negatívnych javov, akým nepochybne je aj potrat. Je potrebné, aby sa podporovali také návrhy opatrení, ktoré prinášajú ďalšie kroky, ktoré umožňujú alebo pomôžu matkám a ich deťom, tak v čase neplánovaného tehotenstva, ale aj po narodení, najmä v prípadoch ťažkej finančnej situácie, ktoré sa často uvádza ako dôvod pre podstúpenie potratu, ako napr. zabezpečiť dostatočné kapacity v centrách pre opustené matky s deťmi, navýšiť podporu personálnu, finančnú a tak ďalej organizáciám, ktoré poskytujú psychologické poradenstvo a pomoc matkám v čase neplánovaného tehotenstva, zvýšiť rodičovský príspevok, zvýšiť dostupnosť škôlok a predškolských zariadení, zjednodušiť podmienky pre flexibilné formy zamestnávania, resp. čiastočné úväzky, ktoré sú nápomocné najmä pre slobodné mamičky, aby sa tak dokázali skĺbiť materstvo s potrebou finančného zabezpečenia rodiny. A mnoho ďalších. Na záver, chcem len podotknúť, zaujalo ma, čo si povedal, že vyťahujeme túto tému, pretože v tejto dobe je to taká sexi téma. No ja si myslím, že pre matky, ktoré sú na hranici chudoby, to asi veľmi sexi nie je. Ďakujem.
Paška, Pavol, predseda NR SR (2014-02-11):
(Hlasovanie.) 137 prítomných, 61 za, 1 proti, 73 sa zdržalo, 2 nehlasovali. Návrh nezískal podporu. Pán poslanec Přidal uvedie v prvom čítaní hlasovanie o návrhu pánov poslancov Abrhana, Fronca, pani poslankyne Gibalovej a pána poslanca Hrušovského na vydanie zákona č. 182 o vlastníctve bytov a nebytových priestorov, je to tlač 844. (Hlasovanie o návrhu poslancov Národnej rady Slovenskej republiky Pavla Abrhana, Martina Fronca, Moniky Gibalovej a Pavla Hrušovského na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov , tlač 844.)
Danko, Andrej, podpredseda NR SR (2024-01-16):
Poslanec Pročko.
Blanár, Juraj, podpredseda NR SR (2022-05-04):
Pán poslanec Fecko, môžete reagovať na faktické poznámky.
Zemanová, Anna, poslankyňa NR SR (2021-11-30):
Áno, hlasovanie, uhm, ďakujem, hlasovanie bude dnes o sedemnástej.
Figeľ, Ján, podpredseda NR SR (2012-10-19):
Ďakujem pekne. Ďalším prihláseným do rozpravy je pán Martin Fecko.
Osuský, Peter, poslanec NR SR (2015-02-06):
Ďakujem za slovo, pani predsedajúca. Vážená pani predkladateľka, kolegovia, vážená snemovňa, no nebudem vás veľmi dlho zdržovať, ale nedá mi, aby som nevyjadril podporu tomuto návrhu zákona. Samozrejme, z hľadiska choroby populizmu a kupovania si voličských hlasov sa nebude jednať o desaťtisíce ani státisíce ľudí, ale bude sa jednať o tých, pre ktorých má archaickejšia slovenčina pekné označenie, že sú „potrební“. A oni sú dokonca potrební i archaicky, i nearchaicky. To archaické interpretovanie toho slova znamená, že majú potrebu, teda že to sú tí, ktorí majú dostať. Na druhej strane sú aj reálne potrební. Pretože keď si predstavíme, že by títo ľudia neexistovali a žeby celkom zo zákona sa naša spoločnosť, ergo všetci daňoví poplatníci mali zložiť na to, aby sme tých zdravotne ťažko postihnutých, ktorých títo ľudia opatrujú, opatrovali vo svojej réžii, nebolo by to lacnejšie, naopak, bolo by to mnohokrát oveľa drahšie. A musím povedať, že ak tí ľudia obetovali roky svojho života starostlivosti o svojich blízkych a blížnych, tak zriedka, to si povedzme otvorene a iste si nikto nemôže myslieť opak, tie roky nestrávili životom v prepychu. Zriedka sú to bohaté domácnosti, aj keď občas pohľad na bratislavské zakázané parkovanie veľkých áut s emblémom postihnutého by viedol k dojmu, že minimálny dopravný prostriedok priemerného postihnutého je Hummer, a keď zle ide, tak väčší bavorák. Ale pravdou je, že tí, o ktorých hovorí pani poslankyňa Gibalová, ani v Hummeroch, ani v bavorákoch nejazdia, a to nie je z mojej strany nijaká ľavičiarska triedna nenávisť biednych proti bohatým, len chcem povedať, že títo ľudia celý život žijú skromne a obetujú sa. A myslím si, že ak predchádzajúcou prácou nadobudnutú penziu, teda dôchodok, dostávajú, tak ju nedostávajú z milosti, ale dostávajú ju tak ako iní dôchodcovia, ktorí si ju odrobili celý život. A ak teraz konajú naďalej túto prácu, tak si za ňu zasluhujú primeranú odmenu, ktorá, ako sme počuli, nie je vysoká. Z tejto odmeny sa nestavajú vily. Z tej odmeny sa žije a prežíva. A dovolím si teda povedať, že ak by sa naplnilo posolstvo zákona Moniky Gibalovej a jej kolegov, tak sa naplní presne vzaté to biblické, a keďže tradične uvádzam tie citáty v kralickej češtine, pretože tak sme boli v našej evanjelickej rodine navyknutí: „Dělník je hoden mzdy své.“ A ľudia, ktorí pomáhajú niesť kríž spoločnosti v podobe zdravotne ťažko postihnutého, si svoju mzdu zaslúžia. Ďakujem. (Potlesk.)
Beblavý, Miroslav, poslanec NR SR (2011-02-10):
Ďakujem veľmi pekne. Dovoľte mi predniesť pozmeňujúci návrh k predloženému návrhu zákona. Ja ho najprv prečítam, potom zdôvodním. V článku I sa za prvý bod vkladá nový bod 2, ktorý znie: „V § 73 sa za odsek 5 vkladá nový odsek 6, ktorý znie: „Ministerstvo poskytuje Sociálnej poisťovni údaje z centrálneho registra študentov v rozsahu a) meno a priezvisko vrátane titulov, b) rodné číslo alebo dátum narodenia u cudzincov, c) názov vysokej školy a fakulty, na ktorej študuje, d) študijný program, e) informácie o skončení štúdia.“.“ Odseky 6 a 7 sa označujú ako odseky 7 a 8. Nasledujúce body na primerane prečíslujú. Vkladá sa nový článok II, ktorý znie: „Zákon č. 461/2003 Z. z. o sociálnom poistení v znení neskorších predpisov sa mení sa dopĺňa takto: „V § 170 sa za odsek 5 vkladá nový odsek 6, ktorý znie: „Sociálna poisťovňa poskytuje ministerstvu školstva na základe údajovx)	z centrálneho registra študentov vysokých škôl štatistické údaje zo svojho informačného systému.“.“.“ Poznámka pod čiarou k odkazu x znie: „x)	§ 73 ods. 6 zákona č. 131/2002 Z. z. v znení zákona č. .../2001 Z. z.“ Odseky 6 až 9 sa označujú ako odseky 7 až 10. V súvislosti s vložením nového článku bude potrebné upraviť aj názov zákona. Odôvodnenie. Navrhuje sa oprávnenie pre ministerstvo poskytnúť Sociálnej poisťovni údaje o študentoch za účelom štatistického zisťovania úspešnosti absolventov vysokých škôl z hľadiska výšky ich príjmov. Zároveň sa ukladá povinnosť Sociálnej poisťovni tieto údaje ministerstvu poskytnúť vo forme štatistických údajov bez možnosti identifikácie jednotlivých študentov. Inými slovami, po tejto novele bude môcť ministerstvo spolu so Sociálnou poisťovňou vyhodnotiť v primeraných časových horizontoch jedného, dvoch, piatich rokov po skončení školy, ako sú absolventi jednotlivých odborov na tom z hľadiska zamestnanosti a príjmov, s tým, že, samozrejme, toto vyhodnocovanie bude prebiehať len na úrovni teda štatistickej, to znamená úroveň, kde nie je možné identifikovať individuálne údaje. Takže budú to údaje o odboroch, fakultách, školách, ale nie teda, samozrejme, o jednotlivcoch. Tento návrh je nevyhnutný z hľadiska teda ochrany osobných údajov, tak aby bol zákon upravený, nie je možné ho upraviť inak. Ďakujem.
Burian, Jozef, poslanec NR SR (2016-10-11):
Ďakujem a pýtam sa pána poslanca Mihála, či chce o tých dvoch procedurálnych hlasovať spoločne alebo, alebo či... (Reakcia z pléna.) Proti... Dobre. Takže kvôli ušetreniu času budeme hlasovať o obidvoch procedurálnych návrhoch naraz. Prosím, pán predsedajúci, dajte hlasovať
Susko, Boris, poslanec NR SR (2021-03-18):
Ďakujem pekne za slovo. Vážený pán predsedajúci, žiadame v mene troch poslaneckých klubov – SMER – SD, ĽSNS a SME RODINA – v zmysle prísľubu pána predsedu a v zmysle § 24 ods. 5 zákona o rokovacom poriadku Národnej rady Slovenskej republiky vypustiť z programu 25. schôdze nasledujúce tlače: tlač 392, tlač 389, tlač 394 a tlač 396. Odôvodnenie: Vzhľadom na to, že predkladatelia týchto poslaneckých návrhov zákonov opakovane neboli v sále, keď boli v poradí, a teda nemohla o týchto bodoch rokovať, navrhujeme ich vypustiť z programu tejto schôdze. Ďakujem.
Laššáková, Jana, podpredsedníčka NR SR (2014-10-21):
Pán navrhovateľ, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre verejnú správu, regionálny rozvoj, poslancovi Tiborovi Glendovi. Nech sa páči, pán poslanec.
Laššáková, Jana, doterajšia podpredsedníčka NR SR (2016-03-23):
Pán poslanec Martin Fecko.
M. Dzurinda, poslanec: (2007-02-02):
Po druhé, alebo ešte teda dve veci, ktorých sa dá zachytiť. Hovorili ste o tom, že sme odovzdali Slovensko v úbohom stave, no, trošku sa vám aj čudujem, pán podpredseda. Tretí štvrťrok roku 2006 oproti tretiemu štvrťroku roku 2005 hospodársky rast 9,8  %. To je bieda, pán podpredseda? Kto to vybavil? Tretí kvartál 2006 k tretiemu kvartálu 2005. Tieto vaše výroky vás diskvalifikujú a pomáhajú ľuďom chápať, že to je ideológia a demagógia, nie reálne videnie veci. A po tretie, pre mňa najobsažnejšie z toho, čo ste povedali, som počul na začiatku, keď ste povedali, že parlament je zbytočný. Áno, aj včera ste nás vypínali, máte takéto tendencie, ukazujete občanom charakter svojej politiky. Ja si viem predstaviť, že ľuďom takéhoto zamerania je ťažko počúvať a že parlament sa tu a tam vám vidí naozaj zbytočný. (Potlesk.)
M. Číž, podpredseda NR SR: (2006-12-13):
Budeme pokračovať, vážené kolegyne, kolegovia, prvým čítaním o návrhu poslancov Národnej rady Slovenskej republiky Tibora Cabaja a Pavla Džurinu na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov . Tento návrh zákona ste dostali ako tlač 128. Návrh na jeho pridelenie na prerokovanie výborom máte v rozhodnutí č. 118. Teraz dávam slovo pánovi poslancovi Tiborovi Cabajovi, aby návrh zákona uviedol. Nech sa páči.
Pročko, Jozef, poslanec NR SR (2023-06-23):
No celé vaše vystúpenie bolo zase o obhajobe, o tom, aby sme dali zisk tým poisťovniam, pretože ony, tie poisťovne vlastne sa zaviažu, že budú lepšie a že budú vracať všetko. Ja... to vôbec nie je pravda. Vy ste pochválili, vy ste obrátili ste sa na nás a pochválili ste nás, že nekradneme, ale vzápätí ste povedali, že potom niekto príde a ukradne. Celý čas ste spomínali, spomínali ste SMEROHLAS, aký, ak, čo to tu, ako tu zbačovali, ale ono to je... Ono je, viete, čo je smutné pani Cigániková? Pani Cigániková, viete, čo je smutné? Pani Cigániková, viete, čo je smutné? Nepočúva. Janka Bittó Cigániková, viete, čo je smutné?! Nepočúva, pretože teraz rieši niečo, hladká tam moju kolegyňu. Je smutné, že vy nemáte problém prísť na chodbe za tým, o ktorom rozprávate, že, že tu raboval, za Pellegrinim. Váš šéf nemá problém prísť za Pellegrinim, váš šéf nemá problém prísť za Ficom. Toto je smutné! Celá vaša strana nemá problém, keď som počul Osuského, aký je Peter Pellegrini, že s ním pôjdeme spolupracovať, veď to je choré. To je choré. Ja som hlboko presvedčený a nie, nie som sám, že by poisťovne nemali vytvárať zisk. Na našom zdraví, na našich chorobách sa nemá zarábať. Ja by som bol rád, keby tu bola jedna poisťovňa, ktorá bude poisťovať ľudí s tým, že tie peniaze, ktoré dajú do tej poisťovne, pôjdu na ich zdravie, a nie na kšefty, nie na to, čo vy tu, čo ste tu polhodinu rozprávali, a o ničom ste nerozprávali, celé to vy a vaše vystúpenie bolo len o tom, ako obhajujete oligarchov, aby sme im dali tie zisky. Veď oni to možno niekedy vrátia. Veď my ich prinútime vrátiť. Ako ich prinútite vy vrátiť? Tým, že vrátia vám? Vám to, Janka, vrátia? Vám to vrátia tým, že budete mať PR články u Haščáka? A ja opakujem, má byť jedna zdravotná poisťovňa a nemá sa zarábať na zdraví. Poisťovne nemajú vytvárať zisk, aby bohatli... (Prerušenie vystúpenia časomerom.)
Pčolinský, Peter, podpredseda NR SR (2023-06-28):
Prezentujeme sa a hlasujeme o pozmeňovacom návrhu pána poslanca Vetráka.
Vons, Peter, poslanec NR SR (2021-09-21):
Hlasovať budeme dnes o 17.00 hodine.
Doležal, Andrej, minister dopravy a výstavby SR (2021-11-24):
Ďakujem pekne, pán predsedajúci. Vážené panie poslankyne, vážení páni poslanci, dovoľte mi z poverenia vlády uviesť vládny návrh zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162 o katastri nehnuteľností v znení neskorších predpisov. V skratke, ide o... o zákon, ktorý má zrýchliť povoľovacie procesy pred a počas výstavby vybraných rýchlostných ciest a diaľnic, a v návrhu zákona je možnosť odňať odkladný účinok odvolania v prípade získavania stavebného povolenia a možnosť odňať odkladný účinok odvolania v prípade konania, tzv., tzv. zmeny stavby pred dokončením. Je tam ešte množstvo ďalších, ďalších legislatívnych úprach... úprav, ktorým jednoznačným cieľom je urýchliť proces povoľovania a tým aj výstavby diaľnic a rýchlostných ciest. Vážené panie poslankyne, vážení páni poslanci, chcel by som vás veľmi pekne požiadať o podporu a schválenie predloženého návrhu. Ďakujem pekne.
Figeľ, Ján, podpredseda NR SR (2012-07-31):
Informácia v podstate bude poobede vo vystúpení, predpokladám, predsedu vlády, svojím spôsobom, pretože to súvisí. Ale ja by som navrhoval skôr obsažnejšiu a odôvodnenú správu o mnohých opatreniach. Rokujeme tu zrazu v skrátených konaniach o zásadných otázkach a narába sa tu s číslami neuveriteľným spôsobom, 250 v piatok, 500 mil. už chýba v pondelok.
Lipšic, Daniel, poslanec NR SR (2015-06-23):
Čas je neobmedzený, zjavne. Ja by som najskôr ocenil... (Prerušenie vystúpenia predsedajúcou.)
Hrnčiar, Andrej, podpredseda NR SR (2017-03-22):
Pani poslankyňa Gaborčáková.
Přidal, Alojz, poslanec NR SR (2011-05-19):
... návrh schváliť.
Šeliga, Juraj, podpredseda NR SR (2021-02-04):
Ďakujem pekne. Reagovať chce pán poslanec Cmorej. Nech sa páči.
Pellegrini, Peter, predseda NR SR (2015-01-28):
Prezentujme sa a hlasujme o návrhu pána poslanca Kadúca vrátiť návrh zákona na dopracovanie. (Hlasovanie.) Prítomných 139 poslancov, za 37, proti 78, zdržalo sa 17, nehlasovali 7 páni poslanci. Konštatujem, že tento návrh sme neprijali.